CELEX: 32019R0653
Language: ro
Date: 2019-04-24 00:00:00
Title: Regulamentul de punere în aplicare (UE) 2019/653 al Comisiei din 24 aprilie 2019 de modificare a Regulamentului (CE) nr. 847/2006 în ceea ce privește contingentele tarifare ale Uniunii pentru anumite preparate sau conserve de pește

25.4.2019   
               
               
                  RO
               
               
                  Jurnalul Oficial al Uniunii Europene
               
               
                  L 110/34
               
            
         REGULAMENTUL DE PUNERE ÎN APLICARE (UE) 2019/653 AL COMISIEI
         din 24 aprilie 2019
         de modificare a Regulamentului (CE) nr. 847/2006 în ceea ce privește contingentele tarifare ale Uniunii pentru anumite preparate sau conserve de pește
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia 2006/324/CE a Consiliului din 27 februarie 2006 privind încheierea unui acord sub forma unui schimb de scrisori între Comunitatea Europeană și Regatul Thailandei în conformitate cu articolul XXIV alineatul (6) și articolul XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace, în cadrul procesului de aderare la Uniunea Europeană (1), în special articolul 2,
         întrucât:
         
                     (1)
                  
                  
                     Regulamentul (CE) nr. 847/2006 al Comisiei (2) a introdus, începând cu 2 iunie 2006, două contingente tarifare anuale scutite de taxe vamale pentru importurile de anumite preparate sau conserve de pește.
                  
               
                     (2)
                  
                  
                     Regulamentul (UE) 2019/216 al Parlamentului European și al Consiliului (3) prevede că, în urma retragerii Regatului Unit din Uniune, contingentele tarifare incluse în lista de concesii și de angajamente ale Uniunii, anexată la Acordul General pentru Tarife și Comerț 1994, sunt repartizate între Uniune și Regatul Unit pe baza părții UE-27 în cadrul utilizării cotei, prevăzută în anexa la regulamentul respectiv.
                  
               
                     (3)
                  
                  
                     Prin urmare, trebuie adoptate măsuri pentru a pune în aplicare repartizarea contingentelor tarifare prevăzute în partea C din anexa la Regulamentul (UE) 2019/216. În special, cantitățile din contingentul tarifar prevăzute în Regulamentul (CE) nr. 847/2006 trebuie înlocuite cu cantitățile care rezultă din repartizare.
                  
               
                     (4)
                  
                  
                     Data de la care începe să se aplice articolul 1 alineatul (2) din Regulamentul (UE) 2019/216 este probabil o zi care se încadrează într-o perioadă contingentară care a început să curgă. Prin urmare, este necesar să se stabilească norme specifice de punere în aplicare a repartizării cantităților nealocate în ziua respectivă pentru contingentele tarifare pentru care perioada contingentară începe înainte de data respectivă și se încheie după data respectivă.
                  
               
                     (5)
                  
                  
                     Pentru a asigura securitatea juridică și transparența pentru operatorii economici, Comisia ar trebui să publice cantitățile care sunt disponibile în urma repartizării acestor contingente tarifare în termen de două zile lucrătoare de la data aplicării articolului 1 alineatul (2) din Regulamentul (UE) 2019/216.
                  
               
                     (6)
                  
                  
                     Articolul 1 alineatul (2) din Regulamentul (UE) 2019/216 se aplică din ziua următoare celei în care Regulamentul (CE) nr. 32/2000 al Consiliului (4) încetează să se mai aplice pentru și în Regatul Unit. Prin urmare, este necesar ca prezentul regulament să intre în vigoare în regim de urgență și să se aplice de la data de la care se aplică articolul 1 alineatul (2) din Regulamentul (UE) 2019/216.
                  
               
                     (7)
                  
                  
                     Măsurile prevăzute de prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Regulamentul (CE) nr. 847/2006 se modifică după cum urmează:
            
                        1.
                     
                     
                        La articolul 1, alineatul (2) se înlocuiește cu următorul text:
                        
                           „(2)   Se deschide un contingent tarifar anual de 754 de tone cu scutirea drepturilor vamale pentru importurile în Uniune de preparate sau conserve de sardine, bonite, scrumbii din speciile Scomber scombrus și Scomber japonicus și pești din specia Orcynopsis unicolor, sub altă formă decât întregi sau în bucăți, clasificate la codul NC 1604 20 50.”
                        
                     
                  
                        2.
                     
                     
                        La articolul 2, punctul 2 se înlocuiește cu următorul text:
                        
                                    „2.
                                 
                                 
                                    din contingentul tarifar de 754 de tone, menționat la articolul 1 alineatul (2), se alocă 123 de tone, cu numărul de ordine 09.0706, importurilor provenind din Thailanda; cealaltă parte, adică 631 de tone, se alocă importurilor provenind din toate țările, cu numărul de ordine 09.0707.”
                                 
                              
                  
         
            Articolul 2
            
               (1)   Prin derogare de la articolul 1, în cazul în care pentru un contingent tarifar perioada contingentară începe înaintea datei de la care se aplică articolul 1 alineatul (2) din Regulamentul (UE) 2019/216 și se încheie după acea dată, repartizarea contingentului tarifar în cauză se face prin aplicarea procentajului UE-27 la o bază care constă din cantitățile contingentului tarifar respectiv disponibile după ultima alocare.
            
            
               (2)   În termen de 2 zile lucrătoare de la data aplicării articolului 1 alineatul (2) din Regulamentul (UE) 2019/216, Comisia publică, prin intermediul unei publicații online corespunzătoare, cantitățile disponibile la data respectivă.
            
         
         
            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Acesta se aplică începând cu data de la care se aplică articolul 1 alineatul (2) din Regulamentul (UE) 2019/216.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 aprilie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 120, 5.5.2006, p. 17.
         
            (2)  Regulamentul (CE) nr. 847/2006 al Comisiei din 8 iunie 2006 de deschidere și de stabilire a modului de gestionare a contingentelor tarifare comunitare pentru anumite preparate sau conserve de pește (JO L 156, 9.6.2006, p. 8).
         
            (3)  Regulamentul (UE) 2019/216 al Parlamentului European și al Consiliului din 30 ianuarie 2019 privind repartizarea contingentelor tarifare incluse în lista OMC a Uniunii în urma retragerii Regatului Unit din Uniune și de modificare a Regulamentului (CE) nr. 32/2000 al Consiliului (JO L 38, 8.2.2019, p. 1).
         
            (4)  Regulamentul (CE) nr. 32/2000 al Consiliului din 17 decembrie 1999 privind deschiderea și modul de administrare a contingentelor tarifare comunitare consolidate în cadrul GATT și a altor câteva contingente tarifare comunitare, de stabilire a normelor de modificare sau de adaptare a contingentelor menționate și de abrogare a Regulamentului (CE) nr. 1808/95 (JO L 5, 8.1.2000, p. 1).